Mikä ihana herätys! - AT HOME
Aika pitkään siinä meni, mutta en odottanut sen tapahtuvan varsinkaan nyt.
Pienimmäinen nimittäin nukkui koko yön omassa sängyssään ja huoneessaan, ilman yöherätyksiä! Voi sitä tunnetta aamulla, kun on saanut oikeasti nukkua.
Tässä on mennyt jo pari viikkoa todella katkonaisilla yöunilla ja useilla yöherätyksillä, joten tämä tuli todella tarpeeseen juuri nyt. Tosin keskimmäiselle piti yöllä kuljettaa kuumelääkettä ja vähän rauhoitella, mutta muuten meillä nukuttiin.
Täällä on nyt maanantaista asti oltu kuumeessa ja ihan hirveässä räkätaudissa, näin suomenkielellä sanottuna. Sen lisäksi, että kaikki ovat olleet kiukkuisia on tuo minun "vauva" (ensi viikolla 9kk) alkanut kävelemään tukea vasten ja konttailee sellaista vauhtia, että perässä pysyminen tuottaa jo kiirettä.
Vaikka päivä toistaa varmasti itseään eikä eroa muista arkipäivistä, näyttäytyy tämä päivä ihan eri valossa, kiitos yöunien. Perjantai 13. ainakin alkoi ihan hyvissä merkeissä siis ;) Tässähän pitää alkaa siivoamaan nyt kun virtaa riittää! Postaksen kuvat on nappailtu pitkin viikkoa ja kuten näkyy, flunssaviikon jäljiltä löytyy varmasti siivottavaa. Aurinkoista perjantaita!
p.s. kiitos kommenteistanne uuteen banneriin, olette ♥